#FeesMustFall: Brandstigtingverdagte vrygelaatBetogings op 5 September 2016 by die Universiteit van KwaZulu-Natal. Foto: Twitter via @Yung_btee Brig. Sally de Beer, woordvoerder van die polisie, het sy vrylating bevestig. “Ons het gevoel daar is nie genoeg bewyse om hom aan te kla en hof toe te neem nie,” het sy gesê. Die man is in hegtenis geneem kort nadat ŉ brand, wat Woensdag in die vroeë oggendure by die finansiële administrasie-gebou gestig is, geblus is. Die brand was die gevolg van een van verskeie brandstigtingvoorvalle op die kampus tydens die voortslepende #FeesMustFall-betogings. Volgens onbevestigde berigte is die man deur die polisie aangekeer nadat hy op beeldmateriaal geïdentifiseer is. De Beer het gesê sy kan nie kommentaar lewer op die redes waarom die man vir ondervraging geneem is nie.